ตราครุฑตราครุฑกฎกระทรวง(พ.ศ.2522)ออกตามความในพระราชบัญญัติเครื่องแบบทหารพุทธศักราช2477ว่าด้วยเครื่องแบบทหารบกฉบับที่52---------อาศัยอำนาจตามความในมาตรา 5 แห่งพระราชบัญญัติเครื่องแบบทหาร พุทธศักราช2477 ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ 4)พ.ศ. 2514 และมาตรา 7 แห่งพระราชบัญญัติเครื่องแบบทหาร พุทธศักราช 2477รัฐมนตรีว่าการกระทรวงกลาโหม ออกกฎกระทรวงไว้ ดังต่อไปนี้ข้อ 1 ให้ยกเลิกความใน (2)ของข้อ 11 แห่งกฎกระทรวง (พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 39ซึ่งแก้ไขเพิ่มเติมโดยกฎกระทรวง (พ.ศ. 2520)ออกตามความในพระราชบัญญัติเครื่องแบบทหาร พุทธศักราช2477 ว่าด้วยเครื่องแบบทหารบก ฉบับที่50และให้ใช้ความต่อไปนี้แทน`(2)เสื้อคอเปิดสีกากีแกมเขียวมี 2 ชนิด คือ(ก) เสื้อคอเปิดสีกากีแกมเขียวชนิด 4 กระเป๋า ตัวเสื้อปล่อยยาวถึงตะโพกปกเสื้อแบะมุมปกแหลมตัวเสื้อด้านหน้าผ่าตลอดไม่มีสาบ มีดุม 5 ดุมแขนเสื้อยาวรูปทรงกระบอกที่ปลายแขนเสื้อทั้งสองตรงด้านในชิดลำตัวติดแผ่นรัดข้อมือขนาดกว้าง 4 ซม. ยาว 10 ซม. ห่างจากปลายแขนเสื้อพองามชายเป็นรูปเหลี่ยมชี้ไปทางด้านหลัง ขัดดุม 1 ดุม ติดกับแขนเสื้อในแนวเดียวกันมีดุมอีก 1ดุม สำหรับรัดปลายแขนเสื้อ ตัวเสื้อด้านหน้ามีกระเป๋าบนและล่างข้างละ2 กระเป๋า กระเป๋าบนเป็นกระเป๋าปะไม่มีแถบมีปกรูปสี่เหลี่ยมมุมปกเสมอกันขัดดุมตรงกลางปก 1 ดุมมุมกระเป๋าตัดมนพองามกระเป๋าล่างเป็นกระเป๋าย่ามยืดชายตัวกระเป๋าพับจีบตรงกลางมุมกระเป๋าตัดมนพองามมีปกรูปสี่เหลี่ยมมุมปกเยื้องเฉียงต่ำไปทางข้างตัวเล็กน้อยพองาม ขัดดุม 2 ดุม ตรงมุมปกด้านล่างตัวเสื้อด้านหลังในแนวเอวติดแผ่นรัดเอวขนาดกว้าง 4 ซม. ยาว 10 ซม. 2 แผ่น ชายเป็นรูปเหลี่ยมชี้ไปทางด้านหน้า ขัดดุม1 ดุม ติดกับตัวเสื้อในแนวเดียวกันมีดุมที่ตะเข็บข้างอีกข้างละ 1ดุม สำหรับรัดเอว ดุมทั้งสิ้นใช้ดุมกลมแบบขนาดเส้นผ่าศูนย์กลาง 2 ซม.ทำด้วยวัตถุสีกากีแกมเขียวเมื่อสวมเสื้อนี้ให้ปล่อยชายเสื้อไว้นอกกางเกง แต่ในบางโอกาสจะสวมโดยสอดชายเสื้อไว้ในกางเกงหรือจะสวมโดยพับแขนเสื้อทั้งสองขึ้นไว้เหนือข้อศอกก็ได้(ข)เสื้อคอเปิดสีกากีแกมเขียวชนิด 2 กระเป๋า ปกเสื้อแบะ มุมปกแหลม ตัวเสื้อด้านหน้าฝ่าตลอดไม่มีสาบ ที่คอและแนวอกมีดุม6 ดุม แขนยาวรูปทรงกระบอก ที่อกมีกระเป๋าข้างละ 1กระเป๋าเป็นกระเป๋าปะไม่มีแถบมีปกขัดดุมข้างละ 1 ดุมมุมกระเป๋าและมุมปกกระเป๋าเป็นรูปตัดพองามดุมทั้งสิ้นใช้ดุมกลมแบบขนาดเส้นผ่าศูนย์กลาง 2 ซม. ทำด้วยวัตถุสีกากีแกมเขียว ชายไม่มีเว้าเมื่อสวมเสื้อนี้ให้สอดชายเสื้อไว้ภายในกางเกงในบางโอกาสที่ไม่เป็นพิธีการจะสวมโดยพับแขนเสื้อทั้งสองขึ้นไว้เหนือข้อศอกก็ได้'ข้อ 2 ให้ยกเลิกความใน (2) ของข้อ 12 แห่งกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง(พ.ศ. 2520)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 50และให้ใช้ความต่อไปนี้แทน`(2) กางเกงขายาวสีกากีแกมเขียวแบบฝึกมี 2 ชนิด(ก) กางเกงขายาวสีกากีแกมเขียวแบบฝึกชนิด ก.ลักษณะเช่นเดียวกับกางเกงขายาวสีกากีแกมเขียวแบบปกติเว้นแต่กระเป๋าที่แนวตะเข็บกางเกงด้านข้างเป็นกระเป๋าเจาะ ปากกระเป๋าเฉียงไม่มีปกในแนวตะเข็บกางเกงทั้งสองมีกระเป๋าปะยืดชาย ชายล่างของกระเป๋าอยู่เหนือแนวเข่าตัวกระเป๋าเป็นรูปสี่เหลี่ยม ตรงกลางพับจีบ 2 จีบ ชายหน้าและชายล่างเย็บติดกับขากางเกงชายหลังจับพับเพื่อให้ขยายได้ มีปกรูปสี่เหลี่ยมชายปกด้านบกและด้านหน้าเย็บติดกับขากางเกง ขัดดุมที่กึ่งกลางปกและมุมปกที่เปิดแห่งละ 1 ดุม ด้านหลังมีกระเป๋าหลัง 2 กระเป๋า เป็นกระเป๋าเจาะมีปกรูปสี่เหลี่ยมขัดดุม 2 ดุม ตรงมุมปกด้านล่างกางเกงชนิดนี้ต้องสวมประกอบกับรองเท้าสูงครึ่งน่องหรือรองเท้าเดินป่าปลายกางเกงให้สอดไว้ภายในรองเท้าและใช้ประกอบกับเสื้อคอเปิดสีกากีแกมเขียวชนิด 4กระเป๋า(ข) กางเกงขายาวสีกากีแกมเขียวแบบฝึกหัด ข.ลักษณะเช่นเดียวกับกางเกงขายาวสีกากีแกมเขียวแบบปกติเว้นแต่กระเป๋าที่แนวตะเข็บกางเกงด้านข้างเป็นกระเป๋าปะ ปากกระเป๋าเฉียงไม่มีปกด้านหลังมีกระเป๋าหลัง 2 กระเป๋า เป็นกระเป๋าปะชายล่างของกระเป๋าเป็นรูปเหลี่ยมชี้ไปทางปลายขากางเกงมีปกรูปสี่เหลี่ยมขัดดุม 1 ดุมกางเกงชนิดนี้ต้องสวมประกอบกับรองเท้าสูงครึ่งน่องหรือรองเท้าเดินป่าปลายขากางเกงให้สอดไว้ภายในรองเท้าและใช้ประกอบกับเสื้อคอเปิดสีกากีแกมเขียวชนิด 2 กระเป๋า'ข้อ 3 ให้เพิ่มความต่อไปนี้เป็นข้อ 35 ตรี แห่งกฎกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39`ข้อ 35 ตรีทหารซึ่งเป็นนักทำลายวัตถุระเบิดใช้เครื่องหมายนักทำลายวัตถุระเบิดติดที่อกเสื้อด้านซ้ายเหนือแนวเครื่องราชอิสริยาภรณ์เครื่องหมายนักทำลายวัตถุระเบิดมีลักษณะเป็นรูปประกอบด้วยกงจักรสายฟ้า และลูกระเบิดทำด้วยโลหะสีเงินทำให้เป็นมันมีรูปเปลวระเบิดทำด้วยโลหะสีทองอยู่ตรงกลาง โอบล้อมจากเบื้องล่างขึ้นบนด้วยช่อชัยพฤกษ์สีเงินทำให้เป็นมัน ขนาดสูง 2.5 ซม. กว้าง 5.6 ซม.เครื่องหมายนักทำลายวัตถุระเบิดกิตติมศักดิ์มีลักษณะเช่นเดียวกับเครื่องหมายนักทำลายวัตถุระเบิดเว้นแต่มีดาวทำด้วยโลหะสีทองประดับอยู่เหนือเปลวระเบิดเครื่องหมายตามข้อนี้ใช้ประกอบกับเครื่องแบบได้ทุกชนิด'ข้อ 4 ให้เพิ่มความต่อไปนี้เป็นข้อ 36 ทวิ แห่งกฎกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39`ข้อ 36 ทวิ ทหารซึ่งสำเร็จการศึกษาหลักสูตรพับร่ม ซ่อมบำรุงและส่งกำลังทางอากาศ ใช้เครื่องหมายแสดงความสามารถในการพับร่มซ่อมบำรุงและส่งกำลังทางอากาศ ติดที่อกเสื้อด้านขวาเหนือป้ายชื่อเครื่องหมายแสดงความสามารถในการพับร่ม ซ่อมบำรุงและส่งกำลังทางอากาศมีลักษณะเป็นรูปร่มชูชีพอยู่เหนือกงจักร ประกอบกับปีกนก 2 ปีก เครื่องหมายนี้ทำด้วยโลหะสีเงิน ขนาดสูง 2.5 ซม.กว้าง 5 ซม.เครื่องหมายตามข้อนี้ใช้ประกอบกับเครื่องแบบได้ทุกชนิด'ข้อ 5 ให้ยกเลิกความใน 64 แห่งกฎกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 39 และให้ใช้ความต่อไปนี้แทน`ข้อ 64เสื้อกันฝนสีกากีแกมเขียวเป็นเสื้อคอเชิ้ตที่แนวอกมีดุม 5 ดุม มีถุงคลุมศีรษะสีเดียวกับเสื้อปลายแขนเสื้อมีดุม 1 ดุม สำหรับรัดข้อมือ ใช้สวมคลุมเครื่องแบบได้ทุกชนิดเสื้อนี้ไม่ใช้อินทรธนู และเครื่องหมายใด ๆใช้ได้ทั้งทหารชายและทหารหญิงแต่ห้ามใช้ขณะประจำแถวทหารถ้าใช้หมวกทรงหม้อตาลจะใช้พลาสติกสีขาวชนิดใสหุ้มหมวกก็ได้'ข้อ 6 ให้ยกเลิกความในข้อ65 แห่งกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง(พ.ศ. 2520) ออกตามความในพระราชบัญญัติเครื่องแบบทหารพุทธศักราช 2477ว่าด้วยเครื่องแบบทหารบก ฉบับที่ 50และให้ใช้ความต่อไปนี้แทน`ข้อ 65 เสื้อกันหนาวมี 2 แบบ คือ(1) เสื้อคลุมกันหนาวสีม่วงแกมเทาทำด้วยสักหลาดหรือเสิร์จคอปกและแบะได้ตัวยาวครึ่งน่องมีตะเข็บหลัง 3 ตะเข็บ ตะเข็บกลางจีบและเปิดชายเสื้อไว้ถึงแนวตะโพก ที่แนวเอวด้านหลังมีแถบทำด้วยสักหลาดหรือเสิร์จสีเดียวกับเสื้อ กว้าง 6 ซม. 2 แถบพาดทับกัน ติดดุม 3ดุม ระยะห่างเท่ากันตามยาวของแถบที่แนวอกมีดุม 2 แถว แถวละ 4 ดุมเป็นแนวเฉียงตอนล่างเข้าหากัน ด้านข้างมีกระเป๋าข้างละ 1 กระเป๋า เป็นกระเป๋าเจาะเฉียงมีปก มุมปกด้านในมน มุมปกด้านนอกแหลม แขนยาวปลายแขนพับ 15 ซม.มีอินทรธนูอ่อนขัดดุมข้างละ 1 ดุมดุมทั้งสิ้นใช้ดุมโลหะสีทองขนาดใหญ่เสื้อแบบนี้ให้ติดเครื่องหมายยศ เครื่องหมายเหล่าและเครื่องหมายสังกัดด้วยใช้สวมคลุมเครื่องแบบที่ใช้เสื้อชั้นนอกทำด้วยสักหลาดหรือเสิร์จสีน้ำเงินดำหรือสีกากีแกมเขียว(2) เสื้อกันหนาวคอแบะสีกากีแกมเขียวแขนยาวรัดข้อมือตัวเสื้อยาวปล่อยชายเสื้อถึงตะโพกพองามที่ปลายแขนมีสาบกว้าง 7 ซม.ปลายสายมีรังดุม 1 รังและมีดุมที่ปลายแขนเสื้อข้างละ 1 ดุมเสื้อแบบนี้มีสาบอกเสื้ออยู่ด้านในที่อกเสื้อใช้ซิปรูดตลอดตามยาวของเสื้อ ด้านหน้ามีกระเป๋าบนและล่างข้างละ 2 กระเป๋ากระเป๋าบนเป็นกระเป๋าย่ามยืดชาย มีปกรูปตัดพองาม กระเป๋าล่างเป็นกระเป๋าเจาะ มีปกรูปตัดพองามมีอินทรธนูอ่อนขัดดุมข้างละ 1 ดุมที่เอวและชายเสื้อมีเชือกรัดและมีถุงคลุมศีรษะซ่อนไว้ในปกคอเสื้อด้านหลังเสื้อแบบนี้ใช้สวมทับเครื่องแบบปกติกากีแกมเขียวคอพับ เครื่องแบบฝึก และเครื่องแบบสนามในขณะที่มีอากาศหนาว'ข้อ 7 ให้ยกเลิกความในข้อ69 แห่งกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง(พ.ศ. 2511)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 44และให้ใช้ความต่อไปนี้แทน`ข้อ 69 เครื่องหมายยศเครื่องหมายเหล่าเครื่องหมายสังกัด และเครื่องหมายพิเศษที่กำหนดให้ทำด้วยโลหะเมื่อประดับหรือติดที่ปกคอหรืออกของเสื้อคอเปิด จะปัดด้วยไหม หรือด้ายสีน้ำเงินดำแทนโลหะที่กำหนดนั้นก็ได้'ให้ไว้ ณ วันที่ 27 พฤศจิกายน พ.ศ. 2522พลเอก เปรม ติณสูลานนท์รัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากกองทัพบกเห็นสมควรที่จะปรับปรุงเครื่องหมายทหารบก ในส่วนที่เกี่ยวกับเครื่องแบบฝึกเครื่องหมายพิเศษ เสื้อกันฝน เสื้อคลุมกันหนาว และการใช้สีไหมหรือด้ายปัก เครื่องหมายแทนโลหะเพื่อให้การแต่งเครื่องแบบเป็นไปในรูปแบบเดียวกัน และเพื่อเป็นการประหยัดกับทั้งได้กำหนดให้มีเครื่องหมายแสดงความสามารถ สำหรับนักทำลายวัตถุระเบิดและนักศึกษาที่สำเร็จการศึกษาหลักสูตรพับร่ม ซ่อมบำรุงและส่งกำลังทางอากาศจึงจำเป็นต้องออกกฎกระทรวงนี้